PMIndiaData/PMIndiaSum huggingface dataset:
കുവൈത്ത് പ്രധാനമന്ത്രിയായി നിയമിതനായ ശൈഖ് അഹമ്മദ് നവാഫ് അൽ അഹമ്മദ് അൽ സബാഹിനെ പ്രധാനമന്ത്രി അഭിനന്ദിച്ചു

കുവൈറ്റ് പ്രധാനമന്ത്രിയായി നിയമിതനായ ശൈഖ് അഹമ്മദ് നവാഫ് അൽ അഹമ്മദ് അൽ സബാഹിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പ്രധാനമന്ത്രി മോദി ട്വീറ്റ് ചെയ്തു: “കുവൈറ്റിന്റെ പ്രധാനമന്ത്രിയായി നിയമിതനായ ഷെയ്ഖ് അഹമ്മദ് നവാഫ് അൽ അഹമ്മദ് അൽ-സബാഹിന് എന്റെ അഭിനന്ദനങ്ങളും ആശംസകളും. നമ്മുടെ മികച്ച ഉഭയകക്ഷി ബന്ധം കൂടുതൽ ആഴത്തിലാക്കാനും വിപുലീകരിക്കാനും അദ്ദേഹത്തോടൊപ്പം പ്രവർത്തിക്കാൻ ഞാൻ ആഗ്രഹിക്കുന്നു.” –ND–
പ്രധാനമന്ത്രി എഞ്ചിനീയര്‍ ദിന ആശംസകള്‍ നേര്‍ന്നു

എഞ്ചിനീയര്‍ ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി എല്ലാ എഞ്ചിനീയര്‍മാര്‍ക്കും ആശംസകള്‍ നേര്‍ന്നു. ഭാരതരത്‌ന ശ്രീ. എം.വിശ്വേശ്വരയ്യയ്ക്ക് അദ്ദേഹത്തിന്റെ ജന്മദിനത്തോടനുബന്ധിച്ച് പ്രധാനമന്ത്രി ആദരാഞ്ജലികളര്‍പ്പിച്ചു. മേക്ക് ഇന്‍ ഇന്ത്യ മുതല്‍ ഡിജിറ്റല്‍് ഇന്ത്യ വരെയുള്ള പദ്ധതികള്‍ വഴി 125 കോടി ഇന്ത്യക്കാരുടെ അഭിലാഷങ്ങള്‍ സാക്ഷാല്‍ക്കരിക്കുന്നതിന് ഇന്ത്യയിലെ എഞ്ചിനീയര്‍മാര്‍ സുപ്രധാന പങ്കു വഹിച്ചിട്ടുണ്ടെന്നും പ്രധാനമന്ത്രി പറഞ്ഞു.
അക്ഷയ തൃതീയ ദിനത്തിൽ പ്രധാനമന്ത്രിയുടെ ആശംസ

പ്രധാനമന്ത്രി ശ്രീ നരേന്ദ്ര മോദി അക്ഷയ തൃതീയ ദിനത്തിൽ ജനങ്ങൾക്ക് ആശംസകൾ നേർന്നു. ഈ പ്രത്യേക ദിനം എല്ലാവരുടെയും ജീവിതത്തിൽ ഐശ്വര്യം കൊണ്ടുവരട്ടെയെന്നും അദ്ദേഹം ആശംസിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു : "അക്ഷയതൃതീയ ആശംസകൾ. ഈ പ്രത്യേക ദിനം എല്ലാവരുടെയും ജീവിതത്തിൽ ഐശ്വര്യം കൊണ്ടുവരട്ടെ എന്ന് ഞാൻ പ്രാർത്ഥിക്കുന്നു."
സഹകരണ ബാങ്കുകള്‍ക്ക് വായ്പയ്ക്കു വേണ്ടി നല്‍കാന്‍ നബാര്‍ഡ് ഹ്രസ്വകാല വായ്പ എടുക്കുന്നതിന് മന്ത്രിസഭാ അനുമതി

താഴെപ്പറയുന്ന തീരുമാനങ്ങള്‍ക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം മുന്‍കാല പ്രാബല്യത്തോടെ അംഗീകാരം നല്‍കി. 1. സഹകരണ ബാങ്കുകള്‍ക്ക് 4.5 ശതമാനം പലിശ നിരക്കില്‍ വായ്പാ വിതരണത്തിന് ഏകദേശം 20,000 കോടി രൂപ നിലവില്‍ വിപണിയിലുള്ള പലിശ നിരക്കില്‍ ദേശീയ കാര്‍ഷിക ഗ്രാമവികസന ബാങ്ക് (നബാര്‍ഡ്) വായ്പയെടുക്കും. 2. കേന്ദ്ര ബഡ്ജറ്റ് മുഖേന ഈ ആവശ്യത്തിനു വേണ്ടി നബാര്‍ഡിന് അധിക മൂലധനമായി 2000 കോടി രൂപ നല്‍കും. തുടക്കമെന്ന നിലയില്‍ 2016-17ല്‍ 500 കോടി രൂപ നബാര്‍ഡിന് നല്‍കും. 3. 1.8% പലിശ ഇളവും നബാര്‍ഡിന്റെ ഭരണച്ചിലവായ 0.2 ശതമാനവും കേന്ദ്ര കൃഷി, സഹകരണം, കര്‍ഷകക്ഷേമ വകുപ്പിന്റെ (ഡിഎസി&എഫ്) പദ്ധതി പ്രകാരം ലഭ്യമാക്കും. നബാര്‍ഡ് സമാഹരിക്കുന്ന ഫണ്ടിനെ ആശ്രയിച്ചായിരിക്കും പലിശ ഇളവിന്റെ തോത്. 4. സഹകരണ ബാങ്കുകളുടെയും മേഖലാ ഗ്രാമീണ ബാങ്കുകളുടെയും പ്രവര്‍ത്തനക്ഷമവും സജീവവുമായ കിസാന്‍ ക്രഡിറ്റ് കാര്‍ഡുകള്‍ റൂപേ/എ.ടി.എം കിസാന്‍ ക്രെഡിറ്റ് കാര്‍ഡുകളായി മാറ്റുന്ന പ്രക്രിയ നബാര്‍ഡ് ദൗത്യ സ്വഭാവത്തില്‍ ഏകോപിപ്പിക്കും. മികച്ച കാലവര്‍ഷത്തിന്റെ പശ്ചാത്തലത്തിലും വായ്പാ ആവശ്യകത ഉയരുമെന്ന് പ്രതീക്ഷിച്ചും കാര്‍ഷികോല്‍പ്പാദനം വര്‍ധിപ്പിക്കുന്നതിനും കാര്‍ഷികവൃത്തി മെച്ചപ്പെടുത്തുന്നതിനും അവരുടെ പടിവാതില്‍ക്കല്‍ വായ്പ എത്തിക്കുന്ന തരത്തിലുള്ള സഹകരണം സഹകരണ ബാങ്കുകള്‍ ഉറപ്പാക്കണം. കുറഞ്ഞ പലിശ നിരക്കില്‍ സഹകരണ ബാങ്കുകള്‍ വഴി കര്‍ഷകര്‍ക്ക് ഹ്രസ്വകാല വിള വായ്പകളുടെ വര്‍ധിച്ച ലഭ്യത ഈ അനുമതി മുഖേന സാധ്യമാകും. കിസാന്‍ ക്രെഡിറ്റ് കാര്‍ഡുകളെ റൂപേ/എ ടി എം കിസാന്‍ ക്രെഡിറ്റ് കാര്‍ഡുകളായി മാറ്റുന്ന പ്രക്രീയ എളുപ്പത്തിലാക്കുന്നതോടൊപ്പം കര്‍ഷകരുടെ ഡിജിറ്റല്‍- പണ രഹിത ഇടപാടുകള്‍ പ്രോല്‍സാഹിപ്പിക്കുന്ന തരത്തില്‍ ‘ഡിജിറ്റല്‍’ ഇന്ത്യയുടെ സത്ത നിലനിര്‍ത്തിക്കൊണ്ട് വായ്പ ലഭിക്കുന്നത് ബുദ്ധിമുട്ടില്ലാത്തതാക്കി മാറ്റും.
പ്രധാനമന്ത്രി നാളെ സന്ത് കബീര്‍ നഗര്‍ സന്ദര്‍ശിക്കും

പ്രധാനമന്ത്രി ശ്രീ. നരേന്ദ്ര മോദി നാളെ (2018 ജൂണ്‍ 28) ഉത്തര്‍ പ്രദേശിലെ സന്ത് കബീര്‍ നഗര്‍ സന്ദര്‍ശിക്കും. മഹാനായ സന്യാസിയും, കവിയുമായിരുന്ന കബീറിന്റെ 500 -ാം ചരമ വാര്‍ഷിക വേളയില്‍ പ്രധാനമന്ത്രി സന്ത് കബീര്‍ സമാധിയില്‍ പുഷ്പാര്‍ച്ചന നടത്തും. സന്ത് കബീര്‍ മസറില്‍ അദ്ദേഹം ഛാദര്‍ സമര്‍പ്പിക്കും. സന്ത് കബീര്‍ ഗുഹയും പ്രധാനമന്ത്രി സന്ദര്‍ശിക്കും. മഹാനായ സന്യാസിവര്യന്റെ ചിന്തകളും, പ്രബോധനങ്ങളും വെളിവാക്കുന്ന സന്ത് കബീര്‍ അക്കാദമിക്ക് തറക്കല്ലിട്ടുകൊണ്ടുള്ള ഫലകവും അദ്ദേഹം അനാവരണം ചെയ്യും. പിന്നീട് മഗ്ഹറില്‍ ഒരു പൊതുയോഗത്തെ അഭിസംബോധന ചെയ്യുന്ന പ്രധാനമന്ത്രി ഒരു സാംസ്‌കാരിക പരിപാടിയും വീക്ഷിക്കും.
പാരിസ് കരാര്‍ ഒപ്പുവെക്കുന്നതിനു മന്ത്രിസഭയുടെ അനുമതി

പാരീസില്‍ 2015 ഡിസംബറില്‍ നടത്തിയ കോണ്‍ഫറന്‍സ് ഓഫ് പാര്‍ട്ടീസില്‍ രൂപംനല്‍കിയ പാരീസ് കരാറില്‍ ഒപ്പുവെക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്തിസഭായോഗം അനുമതി നല്‍കി. സ്വതന്ത്ര ചുമതലയുള്ള പരിസ്ഥിതി, വനം, കാലാവസ്ഥാവ്യതിയാന വകുപ്പു സഹമന്ത്രി ശ്രീ. പ്രകാശ് ജാവദേക്കറാണ് ഇന്ത്യക്കുവേണ്ടി കരാറില്‍ ഒപ്പു വെക്കുക. ഏപ്രില്‍ 22നു യു.എന്‍.സെക്രട്ടറി ജനറല്‍ ശ്രീ. ബാന്‍ കി-മൂണ്‍ നേതൃത്വം നല്‍കുന്ന പ്രത്യേക ചടങ്ങിലായിരിക്കും ഒപ്പുവെക്കുന്നത്. ആഗോള കാലാവസ്ഥാസഹകരണത്തില്‍ നാഴികക്കല്ലാണ് കാലാവസ്ഥാ വ്യതിയാനം സംബന്ധിച്ച പാരിസ് കരാര്‍. കാലാവസ്ഥാ സംരക്ഷണത്തിനായി ഓരോ രാജ്യത്തിലെയും സാഹചര്യമനുസരിച്ചു ഫലപ്രദമായി പ്രവര്‍ത്തിക്കാനും കണ്‍വെന്‍ഷനിലെ തീരുമാനങ്ങള്‍ നടപ്പാക്കാനും ഉദ്ദേശിച്ചുള്ളതാണു കരാര്‍.
സൈബര്‍ സുരക്ഷാരംഗത്ത് ഇന്ത്യയും മൊറോക്കോയും സഹകരിക്കാനുള്ള ധാരണാപത്രം സംബന്ധിച്ചു മന്ത്രിസഭ മുമ്പാകെ വിശദീകരിക്കപ്പെട്ടു

സൈബര്‍ സുരക്ഷാരംഗത്ത് ഇന്ത്യയും മൊറോക്കോയും സഹകരിക്കാനുള്ള ധാരണാപത്രം സംബന്ധിച്ചു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം മുമ്പാകെ വിശദീകരിക്കപ്പെട്ടു. 2018 സെപ്റ്റംബര്‍ 25നാണു ധാരണാപത്രം ഒപ്പുവെക്കപ്പെട്ടത്. ഇന്ത്യയ്ക്കും മൊറോയ്ക്കും ഇടയിലുള്ള സുരക്ഷാസംബന്ധിയായ സംഭവങ്ങള്‍ കണ്ടെത്താനും പരിഹരിക്കാനും ഇല്ലാതാക്കാനുമുള്ള അറിവും പരിജ്ഞാനവും പങ്കുവെക്കാന്‍ ഉദ്ദേശിച്ചുള്ളതാണു ധാരണാപത്രം. ധാരണാപത്രം നടപ്പാക്കുന്നത് സൈബര്‍ സുരക്ഷാ രംഗത്തു മൊറോക്കോയുമായി ബന്ധപ്പെട്ടു സ്ഥാപനപരവും ശേഷിപരവുമായ കഴിവു വര്‍ധിപ്പിക്കാന്‍ സാധിക്കുക വഴി സൈബര്‍ സുരക്ഷാ രംഗത്തു നിര്‍ണായകമാം വിധം പരസ്പരം ഗുണകരമായിത്തീരും.
ടെക്‌സാസ് ഗവര്‍ണര്‍ ശ്രീ. ഗ്രെഗ് അബട്ട് പ്രധാനമന്ത്രിയെ സന്ദര്‍ശിച്ചു

വ്യാപാരദൗത്യവുമായി ഇന്ത്യയിലെത്തിയ ടെക്‌സാസ് ഗവര്‍ണര്‍ ശ്രീ. ഗ്രെഗ് അബട്ട് പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. തന്ത്രപരമായ ഇന്ത്യ-അമേരിക്ക പങ്കാളിത്തത്തില്‍ നല്ല രീതിയിലുള്ള വളര്‍ച്ചയുണ്ടാകുന്നതു ശ്രദ്ധയില്‍ പെടുത്തിയ പ്രധാനമന്ത്രി വ്യാപാരവും വാണിജ്യവും, ഊര്‍ജം, വ്യവസായം, വിദ്യാഭ്യാസം, ജനങ്ങള്‍ തമ്മിലുള്ള ബന്ധം എന്നീ മേഖലകളില്‍ ടെക്‌സാസുമായുള്ള ബന്ധം മെച്ചപ്പെടുത്തേണ്ടതിന്റെ ആവശ്യകത ചൂണ്ടിക്കാട്ടി. ബന്ധം മെച്ചപ്പെടുത്തണമെന്ന കാര്യത്തില്‍ ഇരുവരും ധാരണയിലെത്തി. തന്റെ സംസ്ഥാനത്തിനും അമേരിക്കയ്ക്കും ടെക്‌സാസില്‍ കഴിയുന്ന ഇന്ത്യന്‍ വംശജര്‍ നല്‍കുന്ന സംഭാവനകളെ ഗവര്‍ണര്‍ അബട്ട് പ്രകീര്‍ത്തിച്ചു.
ഒ.ബി.സി. വിഭാഗത്തിലെ എം.പിമാരുടെ പ്രതിനിധിസംഘം പ്രധാനമന്ത്രിയെ സന്ദര്‍ശിച്ചു

ഒ.ബി.സി. വിഭാഗത്തിലെ എം.പിമാരുടെ പ്രതിനിധിസംഘം പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. ഒ.ബി.സി. കമ്മീഷനു ഭരണഘടനാ പദവി നല്‍കിയതിനു സംഘാംഗങ്ങള്‍ പ്രധാനമന്ത്രിയെ അഭിനന്ദനങ്ങള്‍ നന്ദി അറിയിച്ചു. ഒ.ബി.സി. സമുദായത്തിന്റെ കരുത്തുവര്‍ധിപ്പിക്കാന്‍ ഉതകുന്നതാണു ചരിത്രപരമായ നടപടിയെന്നു പ്രതിനിധികള്‍ വ്യക്തമാക്കി. അഭിനന്ദനത്തിനും പിന്‍തുണയ്ക്കും സംഘാംഗങ്ങളെ പ്രധാനമന്ത്രി നന്ദി അറിയിച്ചു. ഒ.ബി.സി. സമുദായത്തെ ഉദ്ധരിക്കാന്‍, വിശേഷിച്ച് താഴെത്തട്ടിലുള്ളവരെ ഉയര്‍ത്തിക്കൊണ്ടുവരാന്‍, പ്രവര്‍ത്തിക്കണമെന്നു പ്രതിനിധികളോടു പ്രധാനമന്ത്രി ആഹ്വാനംചെയ്തു. അവകാശങ്ങളെക്കുറിച്ചു സമുദായാംഗങ്ങള്‍ക്കിടയില്‍ ബോധവല്‍ക്കരണം നടത്തണമെന്ന് അദ്ദേഹം നിര്‍ദേശിച്ചു. കേന്ദ്രമന്ത്രി ശ്രീ. ധരംപ്രധാനും സ്വതന്ത്ര ചുമതലയുള്ള സഹമന്ത്രി ശ്രീ. സന്തോഷ് കുമാര്‍ ഗാങ്‌വാറും സന്നിഹിതരായിരുന്നു.
ദേശീയ കാര്ഷിക വിപണി ഇ-നാം പ്രധാനമന്ത്രി  ഉദ്ഘാടനം ചെയ്തു.

ദേശീയ കാര്ഷിക വിപണിയുടെ ഇ-ട്രേഡിംഗ് പ്ലാറ്റ്ഫോമായ ഇ-നാംമിന്റെ ഉദ്ഘാടനത്തോടനുബന്ധിച്ച് പ്രധാനമന്ത്രി കര്ഷക സമ്മേളനത്തെ അഭിസംബോധന ചെയ്തു. ഇന്ന് മുതല് 8 സംസ്ഥാനങ്ങളില് നിന്നുള്ള 21 ചന്തകള് ഇ-നാമില് ചേര്ന്നു. ഈ ഉദ്യമം സുതാര്യത കൈവരുത്തുമെന്നും അത് കര്ഷകര്ക്ക് വന് തോതില് പ്രയോജനപ്പെടുമെന്നും അദ്ദേഹം പറഞ്ഞു. കര്ഷക സമൂഹത്തിന് ഇതൊരു വഴിത്തിരിവാണെന്ന് ശ്രീ. നരേന്ദ്ര മോദി അഭിപ്രായപ്പെട്ടു. കൃഷിയെ സമഗ്രമായി കണ്ടാല് മാത്രമേ കര്ഷകര്ക്ക് പരമാവധി പ്രയോജനം ഉറപ്പാക്കാനാകുവെന്ന് അദ്ദേഹം പറഞ്ഞു. കര്ഷകരുടെ വരുമാനം വര്ദ്ധിപ്പിക്കുന്നതിന് കൈക്കൊണ്ട് വരുന്ന വിവിധ നടപടികള് കര്ഷകരോട് വിവരിച്ച പ്രധാനമന്ത്രി ഇനി എന്തൊക്കെ കൂടുതല് ചെയ്യാന്കഴിയുമെന്നും വ്യക്തമാക്കി.
ആണവത്രയം പൂര്‍ത്തിയാക്കിയ ഐ.എന്‍.എസ്. അരിഹാന്തിലെ അംഗങ്ങളെ പ്രധാനമന്ത്രി അഭിനന്ദിച്ചു

തന്ത്രപ്രദാനമായ ആക്രമണ ശേഷിയുള്ള ആണവ അന്തര്‍വാഹിനി ഐ.എന്‍.എസ്. അരിഹാന്തിലെ ജോലിക്കാരെ പ്രധാനമന്ത്രി ഇന്ന് സ്വീകരിച്ചു. രാജ്യത്തിന്റെ അതിജീവന ശേഷിയുള്ള ആണവത്രയം സ്ഥാപിച്ചുകൊണ്ട് അതിന്റെ ആദ്യ ആക്രമണ പ്രതിരോധ പട്രോള്‍ പൂര്‍ത്തിയാക്കി അടുത്തിടെയാണ് അന്തര്‍വാഹിനി തിരിച്ചെത്തിയത്. ഇന്ത്യയുടെ ആണവത്രയം പൂര്‍ത്തീകരിക്കുന്നതിന് ഐ.എന്‍.എസ്. അരിഹാന്തിന്റെ വിജയകരമായ വിന്യാസത്തിന്റെ പ്രാധാന്യം ചൂണ്ടിക്കാട്ടിയ പ്രധാനമന്ത്രി, ആണവ അന്തര്‍വാഹിനികളുടെ രൂപകല്‍പ്പന, നിര്‍മ്മാണം, പ്രവര്‍ത്തനം എന്നിവയ്ക്ക് ശേഷിയുള്ള ലോകത്തെ ഏതാനും രാജ്യങ്ങളുടെ പട്ടികയില്‍ ഇന്ത്യയെ എത്തിച്ച നേട്ടത്തിന്, അന്തര്‍വാഹിനിയിലെ ജോലിക്കാരെയും, ഇതുമായി ബന്ധപ്പെട്ട എല്ലാവരെയും അഭിനന്ദിച്ചു. ആണവ അന്തര്‍വാഹിനി തദ്ദേശീയമായി വികസിപ്പിച്ച് പ്രവര്‍ത്തന ക്ഷമമാക്കിയത് രാജ്യത്തിന്റെ സാങ്കേതിക സാമര്‍ത്ഥ്യത്തിന്റെ സാക്ഷ്യമാണെന്ന് പ്രധാനമന്ത്രി ചൂണ്ടിക്കാട്ടി. രാജ്യത്തിന്റെ സുരക്ഷിതത്വം ഗണ്യമായി വര്‍ദ്ധിപ്പിക്കുന്ന ഈ നേട്ടം സാധ്യമാക്കിയതിന് ബന്ധപ്പെട്ട എല്ലാവരുടെയും അര്‍പ്പണ ബോധത്തിനും, പ്രതിബദ്ധതയ്ക്കും യോജിച്ച പ്രവര്‍ത്തനത്തിനും പ്രധാനമന്ത്രി നന്ദി അറിയിച്ചു. ഇന്ത്യയുടെ ധീരരായ സൈനികരുടെ പ്രതിബദ്ധതയെയും, ശാസ്ത്രജ്ഞരുടെ പ്രതിഭയെയും, സ്ഥിരോത്സാഹത്തെയും പ്രധാനമന്ത്രി അഭിനന്ദിച്ചു. ഇവരുടെ അക്ഷീണ യത്‌നങ്ങളാണ് ആണവ പരീക്ഷണങ്ങളുടെ ശാസ്ത്രീയ നേട്ടങ്ങള്‍ അതീവ സങ്കീര്‍ണ്ണവും, വിശ്വാസ യോഗ്യവുമായ ആണവ ത്രയം യാഥാര്‍ത്ഥ്യമാക്കാന്‍ സഹായിച്ചത്. ഇത് സംബന്ധിച്ച ഇന്ത്യയുടെ സാമര്‍ത്ഥ്യത്തെയും, നിശ്ചയദാര്‍ഢ്യത്തെയും കുറിച്ചുള്ള എല്ലാ സംശയങ്ങളും, ചോദ്യങ്ങളും അദ്ദേഹം ദൂരീകരിച്ചു. കരുത്തുറ്റ ഒരു ഇന്ത്യയാണ് ഇന്ത്യയിലെ ജനങ്ങളുടെ അഭിലാഷമെന്നും അതിനായി ഒരു നവ ഇന്ത്യ നിര്‍മ്മിക്കുകയാണെന്നും പ്രധാനമന്ത്രി പറഞ്ഞു. ഈ മാര്‍ഗ്ഗത്തിലെ എല്ലാ വെല്ലുവിളികളും തരണം ചെയ്യാന്‍ അവര്‍ അക്ഷീണം പരിശ്രമിച്ചു. ഇന്ത്യാക്കാരുടെ ആശായാഭിലാഷങ്ങള്‍ കരുത്തുറ്റ ഒരു ഇന്ത്യ നിറവേറ്റുമെന്ന് അദ്ദേഹം ഊന്നിപ്പറഞ്ഞു. അനിശ്ചിതത്വങ്ങളും, ആശങ്കകളും നിറഞ്ഞ ഒരു ലോകത്ത് വിശ്വ സമാധാനത്തിനും, സ്ഥിരതയ്ക്കും വേണ്ടിയുള്ള ഒരു സുപ്രധാന സ്തംഭമായിരിക്കും അതെന്നും അദ്ദേഹം പറഞ്ഞു. ദീപങ്ങളുടെ ഉത്സവമായ ദീപാവലിയുടെ വേളയില്‍ അന്തര്‍വാഹിനിയിലെ ജോലിക്കാര്‍ക്കും, അവരുടെ കുടുംബങ്ങള്‍ക്കും പ്രധാനമന്ത്രി ആശംസകള്‍ അര്‍പ്പിച്ചു. എല്ലാത്തരം ഭയങ്ങളെയും, അന്ധകാരത്തെയും വെളിച്ചം ഇല്ലാതാക്കുന്നതുപോലെ രാജ്യത്തിന്റെ നിര്‍ഭയത്വത്തിന്റെ അഗ്രഗാമി ആയിരിക്കും ഐ.ഐ.എസ്. അരിഹാന്ത് എന്ന് പ്രധാനമന്ത്രി പറഞ്ഞു. ഉത്തരവാദിത്തമുള്ള ഒരു രാഷ്ട്രമെന്ന നിലയ്ക്ക്, അതിന്റെ ആണവ നിയന്ത്രണ അതോറിറ്റിക്ക് കീഴെ, കര്‍ശനമായ രാഷ്ട്രീയ നിയന്ത്രണത്തിനു കീഴില്‍ ശക്തമായ ആണവ ശാസന, നിയന്ത്രണ ഘടന ഇന്ത്യ സ്ഥാപിച്ചിട്ടുണ്ട്. 2003 ജനുവരി 04 ല്‍ അന്നത്തെ പ്രധാനമന്ത്രിയായിരുന്ന ശ്രീ. അടല്‍ ബിഹാരി വാജ്‌പേയിയുടെ കീഴില്‍ ചേര്‍ന്ന സുരക്ഷിതത്വം സംബന്ധിച്ച കേന്ദ്ര മന്ത്രിസഭാ സമിതി കൈക്കൊണ്ട തീരുമാനത്തില്‍ വിവക്ഷിക്കുന്നതുപോലെ 'ക്രെഡിബിള്‍ മിനിമം വിത്ത് ഡിറ്ററന്‍സ്, നോ ഫസ്റ്റ് യൂസ് 'എന്ന പ്രമാണത്തില്‍ ഇന്ത്യ തുടര്‍ന്നും പ്രതിബദ്ധമായിരിക്കും.
ദേശീയ സമ്മതിദായകദിനത്തില്‍ പൗരന്‍മാര്‍ക്ക് പ്രധാനമന്ത്രിയുടെ ആശംസ

ദേശീയ സമ്മതിദായകദിനത്തില്‍ എല്ലാ പൗരന്‍മാര്‍ക്കും പ്രധാനമന്ത്രി ശ്രീ.നരേന്ദ്ര മോദി ആശംസകള്‍ നേര്‍ന്നു. ”ദേശീയ സമ്മതിദായകദിനത്തില്‍ എല്ലാ പൗരന്‍മാര്‍ക്കും വോട്ടര്‍മാര്‍ക്കും ആശംസകള്‍. നമ്മുടെ ജനാധിപത്യത്തെ ശക്തിപ്പെടുത്തുന്ന ഈ അതിഗംഭീര പരിശ്രമത്തിന് തെരഞ്ഞെടുപ്പ് കമ്മീഷന് അഭിനന്ദനങ്ങള്‍. ഉള്‍ച്ചേര്‍ക്കലും നിലവാരവുമുള്ള പങ്കാളിത്തം എന്ന ഈ വര്‍ഷത്തെ തീം സജീവമായ പങ്കാളിത്തത്തിലൂടെ നമ്മുടെ ജനാധിപത്യത്തെ പരിപോഷിപ്പിക്കും”- പ്രധാനമന്ത്രി പറഞ്ഞു.
ഇ.സി.ഒ.എസ്.ഒ.സിയുടെ ഉന്നതതല വിഭാഗത്തില്‍ പ്രധാനമന്ത്രി മുഖ്യപ്രഭാഷണം നടത്തി

ന്യൂയോര്‍ക്കില്‍ ഐക്യരാഷ്ട്ര സംഘടനയില്‍ 2020 ജൂലൈ 17നു വെള്ളിയാഴ്ച നടന്ന ഐക്യരാഷ്ട്ര സംഘടനയുടെ സാമ്പത്തിക, സാമൂഹിക കൗണ്‍സിലി(ഇ.സി.ഒ.എസ്.ഒ.സി.)ന്റെ ഈ വര്‍ഷത്തെ ഉന്നതതല വിഭാഗത്തില്‍ വിര്‍ച്വല്‍ സംവിധാനത്തില്‍ പ്രധാനമന്ത്രി ശ്രീ. നരേന്ദ്ര മോദി മുഖ്യപ്രഭാഷണം നിര്‍വഹിച്ചു. 2021-22ലേക്കുള്ള താല്‍ക്കാലിക സുരക്ഷാ കൗണ്‍സില്‍ അംഗത്വം ജൂണ്‍ 17നു ലഭിച്ചശേഷം ഇതാദ്യമായാണ് പ്രധാനമന്ത്രി യു.എന്‍.അംഗങ്ങളെ അഭിസംബോധന ചെയ്യുന്നത്. ‘കോവിഡ് 19നു ശേഷം ബഹുമുഖത്വം: ഏതു തരത്തിലുള്ള യു.എന്‍. ആണ് 75ാം വാര്‍ഷികത്തിനുശേഷം വേണ്ടത്’ എന്നതാണ് ഈ വര്‍ഷത്തെ ഇ.സി.ഒ.എസ്.ഒ.സി. ഉന്നതതല വിഭാഗത്തിന്റെ പ്രമേയം. യു.എന്‍. സ്ഥാപിതമായതിന്റെ 75ാം വാര്‍ഷികത്തോടൊപ്പം യു.എന്‍. സുരക്ഷാ കൗണ്‍സില്‍ അംഗത്വം നേടുന്നതിന് ഇന്ത്യ കല്‍പിക്കുന്ന പ്രാധാന്യം ഇതോടൊപ്പം പ്രതിധ്വനിക്കുന്നു. വര്‍ത്തമാന കാല ലോകത്തിലെ യാഥാര്‍ഥ്യങ്ങളെ പ്രതിഫലിപ്പിക്കുംവിധം പരിഷ്‌കൃത ബഹുമുഖത്വം ആവശ്യമാണെന്ന ഇന്ത്യയുടെ ആവശ്യം പ്രധാനമന്ത്രി ആവര്‍ത്തിച്ചു. സുസ്ഥിര വികസന ലക്ഷ്യങ്ങള്‍ക്ക് ഉള്‍പ്പെടെ യു.എന്നിന്റെ വികസന പ്രവര്‍ത്തനങ്ങള്‍ക്കായി ഇന്ത്യക്ക് ഇസി.ഒ.എസ്.ഒ.സിയുമായുള്ള ദീര്‍ഘകാല ബന്ധം പ്രധാനമന്ത്രി ഓര്‍മിപ്പിച്ചു. ആരെയും വിട്ടുകളയരുതെന്ന എസ്.ഡി.ജി. ആദര്‍ശത്തെ പ്രതിധ്വനിപ്പിക്കുന്നതാണ് ഇന്ത്യയുടെ വികസന മുദ്രാവാക്യമായ ‘സബ്കാ സാഥ്, സബ്കാ വികാസ്, സബ്കാ വിശ്വാസ്’ എന്ന് അദ്ദേഹം കൂട്ടിച്ചേര്‍ത്തു. വര്‍ധിച്ച ജനസംഖ്യയുടെ സാമൂഹിക, സാമ്പത്തിക സുചികകള്‍ മെച്ചപ്പെടുത്തുന്നതില്‍ ഇന്ത്യക്കുണ്ടായ വിജയത്തിന് ആഗോള എസ്.ഡി.ജി. ലക്ഷ്യങ്ങള്‍ക്കു മേല്‍ നിര്‍ണായക സ്വാധീനമുണ്ടെന്നു പ്രധാനമന്ത്രി പറഞ്ഞു. സ്വച്ഛ് ഭാരത് അഭിയാന്‍ ഉള്‍പ്പെടെയുള്ള പദ്ധതികളിലൂടെ ശുചിത്വം മെച്ചപ്പെടുത്താനും സ്ത്രീശാക്തീകരണവും സാമ്പത്തിക ഉള്‍ച്ചേര്‍ക്കലും സാധ്യമാക്കാനും മുന്‍ഗണനാധിഷ്ഠിത പദ്ധതികളായ എല്ലാവര്‍ക്കും വീട്, ആയുഷ്മാന്‍ ഭാരത് എന്നിവ വഴി യഥാക്രമം പാര്‍പ്പിട, ആരോഗ്യ സംരക്ഷണ സൗകര്യങ്ങള്‍ ഉറപ്പുവരുത്താനും ഇന്ത്യ നടത്തിവരുന്ന ശ്രമങ്ങളെ കുറിച്ച് അദ്ദേഹം സംസാരിച്ചു. പരിസ്ഥിതി സുസ്ഥിരതയ്ക്കും ജൈവ വൈവിധ്യ സംരക്ഷണത്തിനും ഇന്ത്യ നല്‍കിവരുന്ന ഊന്നല്‍ ഉയര്‍ത്തിക്കാട്ടിയ പ്രധാനമന്ത്രി, രാജ്യാന്തര സൗരോര്‍ജ സഖ്യവും ദുരന്തത്തെ അതിജിവിക്കാന്‍ കെല്‍പുള്ള അടിസ്ഥാന സൗകര്യം ഒരുക്കുന്നതിനുള്ള സഖ്യവും കെട്ടിപ്പടുക്കുന്നതില്‍ ഇന്ത്യ വഹിക്കുന്ന നേതൃപരമായ പങ്കും പരാമര്‍ശിച്ചു. മേഖലയില്‍ ആദ്യം പ്രതികരിക്കുന്ന രാജ്യമെന്ന നിലയില്‍ വിവിധ രാജ്യങ്ങള്‍ക്കു മരുന്നു ലഭ്യത ഉറപ്പാക്കുന്നതിനായും സാര്‍ക് രാജ്യങ്ങള്‍ക്കിടയില്‍ സംയുക്ത പ്രതികരണ തന്ത്രം ഏകോപിപ്പിക്കുന്നതിനായും കേന്ദ്ര ഗവണ്‍മെന്റും ഇന്ത്യന്‍ ഫാര്‍മ കമ്പനികളും നല്‍കിവരുന്ന പിന്‍തുണ പ്രധാനമന്ത്രി ഓര്‍മിപ്പിച്ചു. ഇ.സി.ഒ.എസ്.ഒ.സിയെ പ്രധാനമന്ത്രി അഭിസംബോധന ചെയ്യുന്നത് ഇതു രണ്ടാം തവണയാണ്. 2016 ജനുവരിയില്‍ ഇ.സി.ഒ.എസ്.ഒ.സിയുടെ എഴുപതാമതു വാര്‍ഷികത്തില്‍ അദ്ദേഹം മുഖ്യപ്രഭാഷണം നിര്‍വഹിച്ചിട്ടുണ്ട്.
ശിക്ഷയ്ക്ക് വിധിക്കപ്പെട്ടവരുടെ കൈമാറ്റം: സോമാലിയയുമായി കരാര്‍ ഒപ്പിടും

ശിക്ഷയ്ക്ക് വിധിക്കപ്പെട്ടവരുടെ കൈമാറ്റം സംബന്ധിച്ച് ഇന്ത്യയും സോമാലിയയും തമ്മില്‍ കരാര്‍ ഒപ്പിടുന്നതിനും തുടര്‍ന്ന് സാധൂകരിക്കുന്നതിനും പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. സോമാലിയയില്‍ തടവിലുള്ള ഇന്ത്യാക്കാര്‍ക്കും ഇന്ത്യയില്‍ തടവിലുള്ള സോമാലിയക്കാര്‍ക്കും ശിക്ഷാകാലാവധിയുടെ ബാക്കിഭാഗം സ്വന്തം നാട്ടില്‍ അനുഭവിച്ചുതീര്‍ക്കുന്നതിനും അതിനുശേഷം അവരുടെ സാമൂഹിക പുനരധിവാസം സാദ്ധ്യമാക്കുന്നതിനും ഈ കരാറിലൂടെ കഴിയും. ബ്രിട്ടണ്‍, മൗറീഷ്യസ്, ബള്‍ഗേറിയ, ഫ്രാന്‍സ്, ഈജിപ്റ്റ്, ശ്രീലങ്ക, കമ്പോഡിയ, തെക്കന്‍ കൊറിയ, സൗദി അറേബ്യ, ഇറാന്‍, ബംഗ്ലാദേശ്, ബ്രസീല്‍, ഇസ്രായേല്‍, ബോസ്‌നിയ ഹെര്‍സഗോവീന, യു.എ.ഇ, ഇറ്റലി, തുര്‍ക്കി, മാലിദ്വീപ്, തായ്‌ലന്‍ഡ്, റഷ്യന്‍ ഫെഡറേഷന്‍, കുവൈറ്റ്, വിയറ്റ്‌നാം. ഓസ്‌ട്രേലിയ, ഹോങ് കോംഗ്, ഖത്തര്‍, മംഗോളിയ, കസാക്കിസ്ഥാന്‍, ബഹറിന്‍, എസ്‌തോണിയ എന്നീ രാജ്യങ്ങളുമായി തടവുകാരുടെ കൈമാറ്റവുമായി ബന്ധപ്പെട്ട് ഇന്ത്യാ ഗവണ്‍മെന്റ് ഉഭയകക്ഷി കരാറുകളില്‍ ഏര്‍പ്പെട്ടിട്ടുണ്ട്.
ഉറിയിലെ ഭീകരാക്രമണം: ശ്രീലങ്കന്‍ പ്രസിഡന്റ് ശ്രീ. മൈത്രിപാല സിരിസേന പ്രധാനമന്ത്രിയെ അനുശോചനം അറിയിച്ചു

ജമ്മു കശ്മീരിലുണ്ടായ ഭീകരാക്രമണത്തില്‍ ശ്രീലങ്കന്‍ പ്രസിഡന്റ് ശ്രീ. മൈത്രിപാല സിരിസേന പ്രധാനമന്ത്രി ശ്രീ. നരേന്ദ്ര മോദിയെ അനുശോചനം അറിയിച്ചു. പ്രധാനമന്ത്രിയുമായി ടെലിഫോണില്‍ സംസാരിച്ച ശ്രീ. സിരിസേന, അതിര്‍ത്തി കടന്നുള്ള ഭീകരാക്രമണത്തെ അപലപിക്കുകയും കൊല്ലപ്പെട്ടവരുടെ കുടുംബാംഗങ്ങളെ അനുശോചനം അറിയിക്കുകയും ചെയ്തു. മേഖലയിലെ തീവ്രവാദഭീഷണി അവസാനിപ്പിക്കുന്നതിനു രാഷ്ട്രങ്ങള്‍ സഹകരിക്കേണ്ടതിന്റെ ആവശ്യകതയെക്കുറിച്ച് ഇരു നേതാക്കളും ചര്‍ച്ച ചെയ്തു.
സിആർപിഎഫ് സേനാംഗങ്ങളുടെ  വൃക്ഷം നടീൽ യജ്ഞത്തെ  പ്രധാനമന്ത്രി അഭിനന്ദിച്ചു

വിശ്വനാഥ് ധാമിന്റെയും ഗ്യാൻവാപിയുടെയും സുരക്ഷയ്ക്കായി 75,000 മരങ്ങൾ നട്ടുപിടിപ്പിച്ച സിആർപിഎഫ് ജവാന്മാരുടെ മരം നടീൽ യജ്ഞത്തെ പ്രധാനമന്ത്രി പ്രശംസിച്ചു. ഈ സംരംഭം രാജ്യത്തിനാകെ മാതൃകയാണെന്ന് പ്രധാനമന്ത്രി പറഞ്ഞു. അദ്ദേഹം ട്വീറ്റ് ചെയ്തു : “സിആർപിഎഫ് ജവാന്മാരുടെ ഈ സംരംഭം എല്ലാവർക്കും പ്രചോദനമാകും. സുരക്ഷാ ഭടന്മാർ എന്ന നിലയിൽ,പരിസ്ഥിതി സംരക്ഷിക്കാനുള്ള അവരുടെ ശ്രമം രാജ്യത്തിനാകെ മാതൃകയാണ്. "
തടവുകാരെ പരസ്പരം കൈമാറുന്നതിനായി ഇന്ത്യയും ലിത്വാനിയയും തമ്മില്‍ കരാര്‍ ഒപ്പുവെക്കുന്നതിന് കേന്ദ്ര മന്ത്രിസഭയുടെ അംഗീകാരം

തടവുകാരെ പരസ്പരം കൈമാറുന്നതിന് ഇന്ത്യയും ലിത്വാനിയയും തമ്മില്‍ കരാര്‍ ഒപ്പുവെക്കുന്നതിനും കരാറിന് സാധുത നല്‍കുന്നതിനും പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്‍ച്ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. ഭീകരര്‍, സാമ്പത്തിക കുറ്റകൃത്യങ്ങളിലേര്‍പ്പെട്ടവര്‍, മറ്റു കുറ്റവാളികള്‍ എന്നിവരെ ലിത്വാനിയയില്‍ നിന്നും, തിരിച്ചും കൈമാറുന്നതിന് നിയമ ചട്ടക്കൂട് ഒരുക്കുന്നതിന് ഈ കരാര്‍ സഹായിക്കും. ഇന്ത്യയില്‍ കുറ്റകൃത്യങ്ങളിലേര്‍പ്പെട്ട് ലിത്വാനിയയില്‍ അഭയം തേടുന്ന കുറ്റവാളികളെ കൈമാറുന്നതിന് ഈ കരാര്‍ സഹായിക്കും. കുറ്റവാളികളെ നിയമത്തിനു മുന്നില്‍ കൊണ്ടുവരാന്‍ ഈ കരാറിലൂടെ കഴിയും.
വര്‍ഷകാല സമ്മേളനത്തിന് മുന്നോടിയായി പാര്‍ലമെന്റിന് പുറത്ത് മാധ്യമങ്ങളോട് പ്രധാനമന്ത്രി നടത്തിയ പ്രസ്താവന

ഏവര്‍ക്കും നമസ്‌ക്കാരം, ഇക്കൊല്ലത്തെ ആഗസ്റ്റ് 15 നമ്മുടെ സ്വാതന്ത്ര്യത്തിന്റെ എഴുപതാം വാര്‍ഷികം ആഘോഷിക്കുന്ന ഒരു സുപ്രധാന നാഴികക്കല്ലായിരിക്കും. രാജ്യത്തിന് വേണ്ടി തങ്ങളുടെ ജീവന്‍ ബലികഴിച്ച മഹാന്‍മാരായ സ്വാതന്ത്ര്യ സമര സേനാനികളെ നാം സ്മരിക്കുന്ന ആഗസ്റ്റ് 15 ന് തൊട്ട്മുമ്പ് തുടങ്ങുന്നു എന്നതിനാല്‍ ഈ സമ്മേളനം ഏറെ പ്രധാനപ്പെട്ടതാണ്. എഴുപത് വര്‍ഷക്കാലമായുള്ള നമ്മുടെ യാത്ര ഈ സമ്മേളനത്തില്‍ പുതിയ ഉയരങ്ങള്‍ താണ്ടും. ഇതിലേയ്ക്കായി നമുക്ക് ഉയര്‍ന്ന നിലവാരത്തിലുള്ള ചര്‍ച്ചകളും വേണ്ടതുണ്ട്. ഒപ്പം അതിവേഗപാതയില്‍ രാജ്യത്തെ മുന്നോട്ട് നയിക്കുന്നതിന് സുപ്രധാന തീരുമാനമെടുക്കേണ്ടതുമുണ്ട്. അതിനാല്‍ രാജ്യത്തിന് ഒരു പുതിയ ഗതിയും ദിശയും നല്‍കാന്‍ പാര്‍ലമെന്റില്‍ ഏവരും കൈകോര്‍ക്കണം. രാജ്യത്തിന്റെ നന്മയ്ക്കായും, രാജ്യത്തെ അതിവേഗം മുന്നോട്ട് നയിക്കുന്നതിനും ഏറ്റവും നല്ല തീരുമാനങ്ങള്‍ കൈക്കൊള്ളാന്‍ നാം പ്രതിജ്ഞാബദ്ധമാണെന്ന് മനോവികാരം കഴിഞ്ഞ ഏതാനും ദിവസങ്ങളില്‍ എല്ലാ രാഷ്ട്രീയ കക്ഷികളും നേതാക്കളും ഒറ്റയ്‌ക്കോ കൂട്ടായോ പങ്ക് വച്ചതായി ഞാന്‍ മനസിലാക്കുന്നു. നിങ്ങള്‍ക്കെല്ലാവര്‍ക്കും എന്റെ ശുഭാശംസകള്‍. നന്ദി.
അഡീഷണൽ സെക്രട്ടറിമാരും ജോയിന്റ് സെക്രട്ടറിമാരുമായുള്ള  പ്രധാനമന്ത്രിയുടെ മൂന്നാമത്തെ  ആശയവിനിമയം

കേന്ദ്ര ഗവണ്മെന്റ് സർവീസിലെ 80 അഡീഷണൽ സെക്രട്ടറിമാരും ജോയിന്റ് സെക്രട്ടറിമാരുമടങ്ങുന്ന ഒരു സംഘവുമായി പ്രധാനമന്ത്രി ശ്രീ. നരേന്ദ്ര മോഡി ശനിയാഴ്ച ആശയവിനിമയം നടത്തി. ഇത്തരം അഞ്ചു് ആശയവിനിമയങ്ങളിൽ മൂന്നാമത്തേതായിരുന്നു ഇത് . കൃഷി, കുടിവെള്ളം, പൗര കേന്ദ്രീകൃത ഭരണം , നവീനാശയം ,ഭരണനിർവ്വഹണത്തിലെ കൂട്ടായ്മ ,പദ്ധതി നടത്തിപ്പ് , വിദ്യാഭ്യാസം , നിർമ്മാണം, ആഭ്യന്തര സുരക്ഷിതത്വം , സൗരോർജ്ജം തുടങ്ങിയ വിഷയങ്ങളിലുള്ള തങ്ങളുടെ അനുഭവങ്ങൾ കൂടിക്കാഴ്ചയിൽ ഉദ്യോഗസ്ഥർ പങ്കു വച്ചു . പദ്ധതി നടത്തിപ്പ് നിരീക്ഷിക്കുന്നതിനുള്ള തന്റെ പ്രഗതി സംരംഭത്തെ പ്രധാനമന്ത്രി പരാമർശിച്ചു . നിർമാണ മേഘലയെക്കുറിച്ചു് പറയവെ , ഇന്ത്യയിലെ ഇലക്ട്രോണിക്സ് നിർമ്മാണ രംഗം ഇനി ഊന്നൽ കൊടുക്കേണ്ടത് മെഡിക്കൽ ഉപകരണങ്ങളുടെ നിർമാണത്തിന് ആണെന്ന് പ്രധാനമന്ത്രി നിർദ്ദേശിച്ചു. ഭരണ രംഗത്തെ ജൈവ സത്തയുള്ളതാക്കുന്നതിനു സകാരാത്മകമായ അന്തരീക്ഷം നിലനിർത്തേണ്ടതിന്റെ പ്രാധാന്യം പ്രധാനമന്ത്രി എടുത്തു് പറഞ്ഞു. പുതിയ നിയമങ്ങൾ നിർമ്മിക്കുമ്പോൾ പഴയവ അവലോകനം ചെയ്‌തു ആവശ്യമില്ലാത്തവയെ ഉന്മൂലനം ചെയ്യണമമെന്ന് അദ്ദേഹം പറഞ്ഞു. ആഗോളതലത്തിൽ ഇന്ത്യയ്ക്ക് അനുകൂലമായ അന്തരീക്ഷവും ചൂണ്ടിക്കാട്ടിക്കൊണ്ട് , 2022 ഓടെ ഒരു നവ ഇന്ത്യ സൃഷ്ടിക്കുന്നതിന് വ്യക്തമായ ലക്ഷ്യങ്ങളോടെ പ്രവർത്തിക്കാൻ പ്രധാനമന്ത്രി ഉദ്യോഗസ്ഥരോട് ആവശ്യപ്പെട്ടു. ഇന്ത്യയുടെ ഏറ്റവും പിന്നാക്കം നിൽക്കുന്ന 100 ജില്ലകളെ വിവിധ വികസന മാനദണ്ഡങ്ങളിൽ ദേശീയ ശരാശരിയോടൊപ്പമെത്തിക്കുന്നതിന് ഊന്നൽ നൽകണമെന്ന് അദ്ദേഹം ഉദ്യോഗസ്ഥരോട് നിർദേശിച്ചു .
നയതന്ത്ര കാര്യാലയങ്ങള്‍ക്കുള്ള രണ്ടാമത്തെ മേഖലയ്ക്കായുള്ള സ്ഥല കൈമാറ്റത്തിന് മന്ത്രിസഭാനുമതി

ന്യൂഡല്‍ഹിയില്‍ നയതന്ത്രകാര്യാലയങ്ങള്‍ക്കായി രണ്ടാമത്തെ ഡിപ്ലോമാറ്റിക് എന്‍ക്ലേവ് സ്ഥാപിക്കുന്നതിന് ദ്വാരകയിലെ സെക്ടര്‍ 24 ലിലുള്ള ഡല്‍ഹി വികസന അതോറിറ്റിയുടെ 34.87 ഹെക്ടര്‍ സ്ഥലം ഭൂവികസന ഓഫീസിന് കൈമാറിയതിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. നിലവില്‍ നയതന്ത്രകാര്യാലയങ്ങള്‍ക്കായി ഒരു ഡിപ്ലോമാറ്റിക് എന്‍ക്ലേവ് ഉള്ളത് ചാണക്യപുരിയിലാണ്. ഡിപ്ലോമാറ്റിക് മിഷനുകള്‍ക്കും, അന്താരാഷ്ട്ര സംഘടനകള്‍ക്കും ഡല്‍ഹിയില്‍ തങ്ങളുടെ നയതന്ത്രകാര്യാലയം നിര്‍മ്മിക്കുന്നതിന് കൂടുതല്‍ സ്ഥലം അനുവദിക്കണമെന്ന് വിദേശകാര്യ മന്ത്രാലയം ആഗ്രഹം പ്രകടിപ്പിച്ചിരുന്നു. ഇതെ തുടര്‍ന്നാണ് ഡല്‍ഹി വികസന അതോറിറ്റി ദ്വാരകയിലെ സെക്ടര്‍ 24 ല്‍ 34.87 ഹെക്ടര്‍ സ്ഥലം കണ്ടെത്തിയത്.
ഫ്രാൻസിന്റെ യൂറോപ്പ്, വിദേശകാര്യ മന്ത്രിയുമായി പ്രധാനമന്ത്രി ഇന്ത്യയുമായി കൂടിക്കാഴ്ച നടത്തി

2022 സെപ്തംബർ 13 മുതൽ 15 വരെ ഇന്ത്യയിൽ ഔദ്യോഗിക സന്ദർശനത്തിനെത്തിയ ഫ്രാൻസിന്റെ യൂറോപ്പ്, വിദേശകാര്യ മന്ത്രി മിസ് കാതറിൻ കൊളോന ഇന്ന് പ്രധാനമന്ത്രി ശ്രീ. നരേന്ദ്ര മോദിയെ സന്ദർശിച്ചു. ഉഭയകക്ഷി, പരസ്പര താൽപ്പര്യമുള്ള മറ്റ് വിഷയങ്ങൾ എന്നിവയെക്കുറിച്ചുള്ള ചർച്ചയ്‌ക്ക് പുറമേ, പ്രസിഡന്റ് മാക്രോണിന്റെ സൗഹൃദത്തിന്റെയും സഹകരണത്തിന്റെയും സന്ദേശം മന്ത്രി പ്രധാനമന്ത്രിക്ക് കൈമാറി. പാരീസിലും ജർമ്മനിയിലെ ഷ്ലോസ് എൽമൗവിലും പ്രസിഡന്റ് മാക്രോണുമായുള്ള തന്റെ സമീപകാല കൂടിക്കാഴ്ചകൾ പ്രധാനമന്ത്രി ശ്രീ. മോദി സ്നേഹപൂർവ്വം അനുസ്മരിച്ചു, കൂടാതെ ഏറ്റവും അടുത്ത അവസരത്തിൽ രാഷ്ട്രപതിയെ ഇന്ത്യയിൽ സ്വാഗതം ചെയ്യാനുള്ള തന്റെ ആഗ്രഹം അറിയിക്കുകയും ചെയ്തു. ND
വീരമൃത്യു വരിച്ച സി.ആര്‍.പി.എഫ് അംഗങ്ങളെ കുറിച്ചുള്ള പുസ്തകം പ്രധാനമന്ത്രി പ്രകാശനം ചെയ്തു

പോലീസ് സ്മരണദിനമായ ഒക്‌ടോബര്‍ 21ന് ” യോദ്ധാക്കള്‍ സ്മരിക്കപ്പെടുമ്പോള്‍” എന്ന പുസ്തകം പ്രധാനമന്ത്രി ശ്രീ. നരേന്ദ്ര മോദി പ്രകാശനം ചെയ്തു. ഔദ്യോഗിക കൃതൃനിര്‍വ്വഹണത്തിനിടെ ജീവന്‍ ബലിയര്‍പ്പിച്ച ധീരരായ സി.ആര്‍.പി.എഫ് ജവാന്മാരെ കുറിച്ചുള്ള സ്മരണകള്‍ അടങ്ങുന്നതാണ് പുസ്തകം. ഭാവി തലമുറയ്ക്ക് പ്രചോദനമേകാന്‍ ഓരോ പോലീസ് സേനയും തങ്ങളുടെ സേനാംഗങ്ങളുടെ ധീരകൃത്യങ്ങള്‍ രേഖപ്പെടുത്തി സമാഹരിക്കണമെന്ന് 2014 ല്‍ നടന്ന ഡി.ജി.പി. മാരുടെ വാര്‍ഷിക സമ്മേളനത്തില്‍ പ്രധാനമന്ത്രി നിര്‍ദ്ദേശിച്ചിരുന്നു. പുസ്തകത്തിന്റെ പ്രതി രാജ്യമൊട്ടാകെയുള്ള വീരചരമമടഞ്ഞ സി.ആര്‍.പി.എഫ് സേനാംഗങ്ങളുടെ കുടുംബങ്ങള്‍ക്ക് സമ്മാനിക്കും.
ജയലളിതയുടെ നിര്യാണത്തില്‍ പ്രധാനമന്ത്രിയുടെ അനുശോചനം

എ.ഐ.എ.ഡി.എം.കെ നേതാവും തമിഴ്‌നാട് മുഖ്യമന്ത്രിയുമായിരുന്ന കുമാരി ജെ. ജയലളിതയുടെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ”കുമാരി ജയലളിതയുടെ നിര്യാണത്തില്‍ അഗാധമായി ദുഖിക്കുന്നു. അവരുടെ ദേഹവിയോഗം ഇന്ത്യന്‍ രാഷ്ട്രീയത്തില്‍ വലിയൊരു വിടവാണ് അവശേഷിപ്പിച്ചത്. ജയലളിതാജിയുടെ ജനങ്ങളുമായുള്ള ബന്ധം, പാവപ്പെട്ടവരുടെയും വനിതകളുടെയും പാര്‍ശ്വവല്‍ക്കരിക്കപ്പെട്ടവരുടെയും ക്ഷേമം സംബന്ധിച്ച ഉത്കണ്ഠ മുതലായവ എക്കാലത്തെയും പ്രചോദനമായിരിക്കും. ദുഖാര്‍ദ്രമായ ഈ വേളയില്‍, എന്റെ ചിന്തകളും പ്രാര്‍ത്ഥനകളും തമിഴ്‌നാട്ടിലെ ജനങ്ങളോടൊപ്പമാണ്. അപരിഹാര്യമായ ഈ നഷ്ടം ധൈര്യത്തോടും സഹനശക്തിയോടും നേരിടാന്‍ സര്‍വ്വശക്തന്‍ അവര്‍ക്ക് കരുത്ത് നല്‍കട്ടെ. ജയലളിതാജിയുമൊത്ത് ഇടപഴകാന്‍ ലഭിച്ച അസംഖ്യം അവസരങ്ങള്‍ ഞാന്‍ എക്കാലവും വിലപ്പെട്ടതായി കരുതും. അവരുടെ ആത്മാവിന് നിത്യശാന്തി നേരുന്നു.” പ്രധാനമന്ത്രി പറഞ്ഞു.
അഴിമതിക്കും, ഭീകരതയ്ക്കും, കള്ളപ്പണത്തിനും എതിരായ യജ്ഞത്തില്‍ പൂര്‍ണ്ണഹൃദയത്തോടെ പങ്കാളികളായ ജനങ്ങളെ പ്രധാനമന്ത്രി അഭിവാദനം ചെയ്തു

അഴിമതിക്കും, ഭീകരവാദത്തിനും, കള്ളപ്പണത്തനും എതിരായ ഇപ്പോഴത്തെ യഞ്ജത്തില്‍ പൂര്‍ണ്ണഹൃദയത്തോടെ പങ്കുകൊണ്ടതിന് ഇന്ത്യന്‍ ജനതയെ താന്‍ നമിക്കുകയാണെന്ന് ശ്രീ. നരേന്ദ്ര മോദി പറഞ്ഞു. തന്റെ ട്വിറ്ററില്‍ പോസ്റ്റ് ചെയ്ത കുറിപ്പില്‍ ഗവണ്‍മെന്റിന്റെ നോട്ട് അസാധുവാക്കല്‍ തീരുമാനത്തിന്റെ പ്രയോജനങ്ങളെ കുറിച്ച് പറയവെ, കൂടുതല്‍ കറന്‍സി രഹിത പണമിടപാടുകള്‍ക്കായി ആധുനിക സാങ്കേതികവിദ്യ സ്വീകരിക്കാന്‍ പ്രധാനമന്ത്രി ജനങ്ങളെ ആഹ്വാനം ചെയ്തു. ”അഴിമതിക്കും, ഭീകരവാതത്തിനും, കള്ളപ്പണത്തിനും എതിരായ ഇപ്പോഴത്തെ യഞ്ജത്തില്‍ പൂര്‍ണ്ണഹൃദയത്തോടെ പങ്കാളുകൊണ്ടതിന് ഇന്ത്യയിലെ ജനങ്ങളെ ഞാന്‍ നമിക്കുന്നു. ഇന്ത്യന്‍ സമ്പദ്ഘടനയുടെ നട്ടെല്ലായ കര്‍ഷകര്‍, വ്യാപാരികള്‍, തൊഴിലാളികള്‍ തുടങ്ങിയവര്‍ക്ക് ഗവണ്‍മെന്റിന്റെ ഈ നടപടികൊണ്ട് നിരവധി നേട്ടങ്ങളുണ്ടാകും. നോട്ടുകള്‍ അസാധുവാക്കിയ കേന്ദ്ര ഗവണ്‍മെന്റ് നടപടി ജനങ്ങള്‍ക്ക് അല്‍പമൊക്കെ പ്രയാസങ്ങള്‍ സൃഷ്ടിച്ചിട്ടുണ്ടെങ്കിലും കുറഞ്ഞ കാലത്തെ ഈ വേദനകള്‍ ദീര്‍ഘകാല അടിസ്ഥാനത്തില്‍ ഗുണങ്ങളായി മാറും. അഴിമതിയും കള്ളപ്പണവും നിമിത്തം ഗ്രാമീണ ഇന്ത്യയുടെ വികസനവും സമ്പല്‍സമൃദ്ധിയും മുരടിച്ച് പോകുന്ന അവസ്ഥ ഇനിയുണ്ടാകില്ല. നമ്മുടെ ഗ്രാമങ്ങള്‍ക്ക് അവ അര്‍ഹിക്കുന്ന പങ്ക് തന്നെ ലഭിക്കണം. സാമ്പത്തിക ഇടപാടുകളില്‍ ആധുനിക സാങ്കേതികവിദ്യയെ സമന്വയിപ്പിച്ച് കൂടുതല്‍ കറന്‍സി രഹിത പണമിടപാടുകള്‍ നടത്താനുള്ള ചരിത്രപരമായ അവസരമാണ് നമുക്ക് ലഭിച്ചിരിക്കുന്നത്. എന്റെ യുവ സുഹൃത്തുക്കളെ, ഇന്ത്യയെ അഴിമതി മുക്തമാക്കാനും കൂടുതല്‍ പണരഹിത ഇടപാടുകള്‍ ഉറപ്പുവരുത്താനുമുള്ള മാറ്റത്തിന്റെ വാഹകരാണ് നിങ്ങള്‍. ഇന്ത്യ കള്ളപ്പണത്തെ തോല്‍പ്പിക്കുമെന്ന് നമുക്ക് ഒരുമിച്ച് ഉറപ്പാക്കാം. രാജ്യത്തെ പാവപ്പെട്ടവരെയും, പുത്തന്‍ ഇടത്തകാരെയും, മധ്യവര്‍ഗ്ഗക്കാരെയും ശാക്തീകരിക്കുന്നതോടൊപ്പം ഭാവി തലമുറകള്‍ക്ക് ഇത് പ്രയോജനകരമായിരിക്കുകയും ചെയ്യും.
റിയല് എസ്റ്റേറ്റ് (നിയന്ത്രണവും വികസനവും) ബില് 2015ന് കേന്ദ്രസര്ക്കാര് അനുമതി.

രാജ്യസഭയിലെ സെലക്ട് കമ്മിറ്റി ശുപാര്ശ ചെയ്ത പ്രകാരമുള്ള 2015ലെ റിയല് എസ്റ്റേറ്റ് (നിയന്ത്രണവും വികസനവും) ബില്ലിന് പ്രധാനമന്ത്രി നരേന്ദ്രമോദി അധ്യക്ഷനായുള്ള കേന്ദ്രമന്ത്രിസഭ അനുമതി നല്കി. ബില് പാസാക്കുന്നതിനായി പാര്ലമെന്റിന്റെ പരിഗണനയ്ക്കു സമര്പ്പിക്കും. ഉപഭോക്താക്കളുടെ താത്പര്യങ്ങള് സംരക്ഷിക്കുന്നതിനും റിയല് എസ്റ്റേറ്റ് ക്രയവിക്രയങ്ങള് കുറ്റമറ്റതാക്കുന്നതിനും പദ്ധതികളെല്ലാം സമയബന്ധിതമായി പൂര്ത്തിയാക്കുന്നുവെന്നും ഉറപ്പു വരുത്തുന്നതിനുമുള്ള ആദ്യകാല്വെപ്പാണിത്. റിയല് എസ്റ്റേറ്റ് മേഖലയുടെ ക്രമാനുഗത വളര്ച്ചയ്ക്കും തര്ക്കങ്ങളില് അതിവേഗം തീര്പ്പുണ്ടാക്കുന്നതിനും ഏകീകൃതവും നിയന്ത്രിതവുമായ അന്തരീക്ഷം ഉറപ്പുവരുത്തുന്നതായിരിക്കും പുതിയ ബില്. റിയല് എസ്റ്റേറ്റ് രംഗത്ത് വിദേശ, ആഭ്യന്തര നിക്ഷേപങ്ങള് വര്ധിപ്പിക്കുന്നതിനൊപ്പം കേന്ദ്ര ഗവണ്മെന്റിന്റെ ”എല്ലാവര്ക്കും ഭവനം” പദ്ധതി യാഥാര്ഥ്യമാക്കാന് സ്വകാര്യ പങ്കാളിത്തം വര്ധിപ്പിക്കുന്നതിനും ബില്ലിലെ വ്യവസ്ഥകള് സഹായകമാകും.